**Сабақтың тақырыбы:** Ю әрпі және дыбысы

**Сабақтың мақсаты:** Оқушыларды Юю дыбысы және ерпімен таныстыру. Юю дыбысының артикуляциясының дұрыс қолданып, Ю дыбысын дұрыс айтуға үйрету. Дыбыстың бас әрпі және кіші әріптерін көрсету және таныстыру.Балалардың ой-өрісін,тілін, зейінің дамыту,достыққа тәрбиелеу.

**Көрнекілігі:** слайд, тақырыпқа сәйкес суреттер,әліпби, инетерактивті тақта, т.б.

**Сабақтың түрі:**жаңа сабақ

**Әдістері: СТО,АКТ,**сұрақ-жауап, түсіндіру.

**Сабақтың барысы: І Ұйымдастыру кезеңі**

-         Амансың ба, Алтын күн,

-         Амансың ба, Көк аспан,

-         Амансың ба, достарым,

-         Амансыздар ма , қонақтар,

Сабағымызды бастайық,

Жамандықты тастайық.

- Жарайсыңдар, балалар, көңіл-күйіміз жасқы, қазір сабағымызды бастаймыз.

Өткен әріптерді қайталап шығу.

Оқушылар карточкаларда әріптер беріледі,ал оқушылар оны дауысты және дауыссыз дыбыстарға жеткізеді.

**ІІ Жаңа тақырып бойынша жүргізілетін жұмыстар:**

**1.    Жұмбақ шешу.**

Балпаң-балпаң басады,

Қыр-жотадан асады.

Паналайды үңгірді,

Іздемейді тасаны.

**(АЮ)**

**«Аю»** сөзіне дыбыстық талдау жасалды. Өздеріне таныс емес дыбыс аталып, оның дауысты екендігін анықтап, дыбыстың орнына ю әрпінің таңбасын қойып, ю әрпінің жазылу емлесімен таныстыру. Бас әрпі, кіші әрпі ,баспа түрі, жазба түрімен таныстырып, қызыл сандыққа салу. Ю дыбысының орнына й және у дыбыстарының естілетінін аңғарту. Жазуда й және у дыбыстарының орнына ю әрпі жазылатынын түсіндіру.

**Тосын сый**

(есік тарсылы естіледі). Ю әрпі кіреді.

Сәлеметсіңдерме балалар! Қалдарың қалай? Жыл аяқталуға жақын, ал сендер барлық әріптерді өттіңдер ме? Мен Ю әрпімін. Мен дауысты дыбыспын, мен қызыл текшемен белгіленемін. Қане, балалар бірге «ю» деп айтып көріңдерші. Балалар мен сендерге құр қол келген жоқпын, өзімен бірге тосын тапсырмалар ала келдім.

1-тапсырма – бейне баян арқылы. Ю әрпі бойынша бейне материал көрсетіледі. Жауап берген балаларды бағалай отыру. (дұрыс болса – шапалақ, қате болса- аяқтарымен топылдатамыз).

2-тапсырма – құрастыру.

Жарайсыңдар балалар! Сендер неткен ақылды едіңдер. Менің барлық тапсырмаларымды өте жақсы орындадыңдар. Мен сендерге әкелген сыйлығымды сабақ соңында мұғалімдерің берер, ал мен жолға шығайын.

Оқу жұмыстары:

**Аю, ою, ию, ұю, үю (слайд)**

**Сергіту сәтті**

**Қорбаңдаған аюдың**

**Құлпынайы көп екен**

**Теріп теріп алайық**

**Қалтамызға салайық.**

**Тақтамен жұмыс: Ю әрпінің жазылуын көрсету. (слайд)**

Юю –ды жазудың жазба үлгісін көрсетіп , Ю- дың бас және кіші әрпінің жазылуын көрсету.

Қорытынды

**Тіл дамыту жұмыстары.**(аң-аңдар, аю-аюлар, тиін-тиіндер, түлкі-түлкілер)

**Қорытынды:** Ю- қандай дыбыс? Ю әрпін қандай текшемен белгілейміз? Ю әрпі кездесетін сөздер айтқызу. Оюдың қандай түрлерін білесіңдер, ою не үшін қажет? Оюға байланысты не білесіңдер?

**«Бағдаршам» әдісі**

Сабақтан алған әсерлерін төмендегі түстер арқылы көрсету:

Жасыл түс – сабақ ұнаса

Сары түс – сабақта түсінбеген болсаң

Қызыл түс – ұнамаса

-Балаларды мақтау мадақтау арқылы шапалақтап көңілді-күйде сабақты аяқтаймыз.